Solidariteit en AfriForum teen Toerisme: uitspraak voorbehou - Corona Krisissentrum
Tuis / Beweging Oplossings / Solidariteit en AfriForum teen Toerisme: uitspraak voorbehou
Solidariteit en AfriForum teen Toerisme: uitspraak voorbehou
Uitspraak in Solidariteit en AfriForum se hofsaak teen die departement van toerisme is vandag in die Noord-Gautengse hooggeregshof. Die uitspraak sal binne die week aan per e-pos aan die betrokke partye gelewer wordDit volg nadat die twee organisasies hulle tot die hof gewend het om te vra dat die Departement van Toerisme se besluit om ras as kriterium vir die toekenning van hulp hersien word.
"Ras speel nie 'n rol in die pandemie nie en daarom kan SEB ook nie 'n rol in die aanwending van noodfondse speel nie," sê dr. Dirk Hermann, bestuurshoof van Solidariteit.
Slegs maatskappye met 'n omset van minder as R5 miljoen per jaar en wat vir belastingdoeleindes geregistreer is, kwalifiseer vir hulp. Gevolglik sluit dit net 'n klein groepie swart eienaars, wat 7% van die sektor uitmaak, vir die leeueaandeel van die verligtingsfonds in.
Volgens Solidariteit is die teenkant hiervan dat 93% van eienaars asook duisende klein informele swart ondernemings van enige hulp uitgesluit word. Twee uit elke drie werknemers in die bedryf is swart, dit wil sê 'n totaal van 350 000 werknemers sal nie by die fonds baat nie.
Op 25 Maart het Solidariteit 'n klagte by die Menseregtekommissie (MRK) ingedien nadat die regering aangedui het dat dit noodfondse op grond van ras sal toeken. 'n Dringende aansoek is op 30 Maart op die departement beteken waarna die saak op 28 April in die Noord-Gautengse hooggeregshof saam met 'n soortgelyke saak van AfriForum aangehoor is.
"Die Covid-19-pandemie tref nie net sekere mense nie. Dit is jammer dat politici ten tye van so 'n universele krisis hul eie vooroordele nie opsy kan skuif vir die algehele welstand van die land se burgers nie. Die Departement van Toerisme kies steeds om kleur eerder as nood raak te sien. Talle broodwinners, waarvan die meeste swart is, het hul inkomste verloor en nou kan hulle nie uit hierdie noodfonds baat nie. Die departement se verligtingsfonds moet vir almal wat hulp nodig het beskikbaar wees, ongeag ras," sluit Hermann af.